stanford-oval/wikipedia huggingface dataset:
Kim Dae-jung
Elämä ennen presidenttiyttä

Kim lähti politiikkaan 1954 vastustamaan Syngman Rheeta. Hänet valittiin kansalliskokoukseen 1961, mutta Park Chung-heen vallankaappaus mitätöi vaalit. Hänet valittiin uudelleen 1962 ja 1967 vaaleissa ja hän pyrki presidentiksikin 1971. Korean keskustiedustelupalvelun (KCIA) agentit kaappasivat Kim'in hotellista Tokiosta elokuussa 1973, ja häntä oltiin kuljettamassa sidottuna merelle, mutta Japanin meri-itsepuolustusvoimat  ilmeisesti havaitsi veneen ja hänet vapautettiin Soulissa viiden päivän kuluttua. Hänet kuitenkin tuomittiin 1976 viiden vuodeksi vankilaan, joka muutettiin kotiarestiksi 1978. Hänet vapautettiin Parkin salamurhan jälkeen 1979. Hänet kuitenkin pidätettiin uudelleen Chun Doo-hwanin valtaannousun ja Gwangjun tapahtumien jälkeen ja tuomittiin kuolemaan. Yhdysvaltain painostuksesta tuomio muutettiin vankeudeksi ja Kim pääsi maanpakoon. Hän asettui Bostoniin ja opetti Harvardin yliopistossa mutta palasi 1985 Koreaan, jossa hänet jälleen asetettiin kotiarestiin.
Kim pyrki presidentiksi ensimmäisissä vapaissa vaaleissa 1987. Hän sai 27 % äänistä, toinen opposition ehdokas Kim Young-sam 28 %, jolloin voittajaksi nousi Chunin seuraajakseen valitsema kenraali Roh Tae-woo. Kim oli ehdolla myös 1992 vaaleissa Kim Young-samia vastaan mutta hävisi tälle. Tämän jälkeen hän lähti Britanniaan, jossa hän opetti Clare Hallissa Cambridgen yliopistossa. Hän palasi jälleen Koreaan 1995 ja pyrki neljännen kerran presidentiksi. Maan talous oli juuri romahtanut Aasian talouskriisiin, ja hallitukseen oltiin tyytymättömiä. Oikeiston äänet jakautuivat myös kahden ehdokkaan kesken. Kimin nousu presidentiksi oli ensimmäinen kerta, kun valtapuolue luovutti rauhanomaisesti vallan oppositiosta valitulle ehdokkaalle.
Politiikka

Kimin valinta keskellä Aasian talouskriisiä johti suuriin muutoksiin maan talouselämässä. Taloutta järjesteltiin kansainvälisen valuuttarahaston ohjeiden mukaan.
Ulkopolitiikassa Kim aloitti niin sanotun päivänpaistepolitiikan Pohjois-Koreaa kohtaan, mihin sisältyi vastikkeeton talous- ja humanitaarinen apu. Maiden välien paraneminen johti Kimin ja Kim Jong-ilin väliseen kesäkuun 2000 historialliseen kokoukseen, mistä Kimille myönnettiin myöhemmin Nobelin rauhanpalkinto.
Maiden suhteet pysyivät kuitenkin kireinä ja vuonna 2002 niiden kiistelemällä merialueella käytiin taistelu laivaston alusten kesken. Pohjois-Korea jatkoi myös ydinaseohjelmaansa.
Aiheesta muualla

Kuvia tai muita tiedostoja aiheesta Kim Dae-jung Wikimedia Commonsissa
Kim Dae-jungin muistokirjoitus Helsingin Sanomissa
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Korean tasavallan presidentit
Rhee
Yun
Park CH
Choe
Chun
Roh TW
Kim YS
Kim DJ
Roh MH
Lee
Park GH
Moon
Yoon
Roh Moo-hyun

| Roh Moo-hyun> 노무현 |
| --- | --- |
 Virallinen muotokuva (2003).
Korean tasavallan 16. presidentti
 5. helmikuuta 2003 – 25. helmikuuta 2008  
Pääministeri:  Goh Kun Lee Hae Chan Han Myung-sook Han Duck-soo
Edeltäjä:  Kim Dae-jung
Seuraaja:  Lee Myung-bak
Henkilötiedot
Syntynyt: 1. syyskuuta 1946 Gimhae, Gyeongsangnam-do, Korean tasavalta
Kuollut: 23. toukokuuta 2009 (62 vuotta) Yangsan, Gyeongsangnam-do, Korean tasavalta
Puoliso:  Kwon Yangsook
Tiedot
Puolue:  Uri-puolue (2003–2007), Demokraattinen puolue (1988–2003)
 Nimikirjoitus
Roh Moo-hyun (hangul: 노무현; hanja: 盧武鉉; uudistettu latinisaatio: No Mu-hyeon; McCune–Reischauer: No Mu-hyŏn, 1. syyskuuta 1946 – 23. toukokuuta 2009) oli Korean tasavallan presidenttinä 25. helmikuuta 2003 – 25. helmikuuta 2008. Virkasyytteen vuoksi hänen sijaisenaan 12. maaliskuuta 2004 ja 14. toukokuuta 2004 välisenä aikana toimi maan pääministeri Goh Kun. Ennen poliitikon uraa Roh toimi ihmisoikeuslakimiehenä.
Elämäkerta > Tausta

Roh syntyi maanviljelijäperheeseen lähellä Busania. Vuonna 1960 hän johti koulussaan protestia maan presidenttiä Syngman Rheeta ylistävää ainekirjoitustehtävää vastaan. Hän opiskeli itsekseen lakimieheksi ja läpäisi kokeen 1975 ja perusti oman lakitoimistonsa. Hän alkoi puolustaa kielletyn kirjallisuuden hallussapidosta syytettyjä opiskelijoita 1981 ja osallistui vuoden 1987 kesäkuun kamppailuun silloin hallinnutta Chun Doo-hwania vastaan. Hän lähti politiikkaan 1988 ja hänet valittiin samana vuonna kansalliskokoukseen Yhdistyneestä demokraattisesta puolueesta. Hän pääsi meri- ja kalastusasioiden ministeriksi 2000.
Roh'n puoliso oli Kwon Yangsook ja heillä on kaksi lasta, tytär Roh Jeongyeon ja poika Roh Geonho.
Elämäkerta > Presidenttiys

Roh valittiin presidentiksi vasemmisto-liberaalisen Saecheonnyeon Minju-dang -puolueen ehdokkaana. Hän kuitenkin erosi kannattajineen puolueesta 2003 ja muodosti uuden Uri-puolueen.
Roh voitti vaalit osaksi amerikkalaisvastaisten liikkeen ansiosta. Etenkin nuoret korealaiset eivät pidä Yhdysvaltain joukkojen olosta maassa. Presidenttinä Roh oli kuitenkin päättämässä korealaisten joukkojen lähettämisestä Irakin sotaan Yhdysvaltain johtamassa liittoumassa.
12. maaliskuuta 2004 parlamentti äänesti Roh'on erottamisesta presidentin tukijoiden pidättäytyessä äänestämästä. Syyksi ilmoitettiin vaalisääntöjen rikkominen ja kyvyttömyys hoitaa tehtävää. Perustuslaillinen oikeus kumosi päätöksen 14. toukokuuta ja Roh sai jatkaa virkatehtäviään. Hänen suosionsa koki harppauksen syrjäytysyrityksen vuoksi ja presidentin tukijat voittivat huhtikuun 2004 vaalit. Uri-puolue menetti kuitenkin asemiaan kaikissa seuraavissa vaaleissa.
Roh pyrki siirtämään pääkaupungin Gongjuun vuoteen 2030 mennessä, jotta se olisi kauempana Pohjois-Korean rajasta. Korkein oikeus kuitenkin kumosi tämän.
Elämäkerta > Kuolema

Roh kuoli pudottuaan vuorenjyrkänteeltä. Vakavasti loukkaantunut Roh löydettiin läheltä kotiaan jyrkänteen pohjalta ja vietiin sairaalaan, jossa hän menehtyi vaikeisiin päävammoihin. Poliisin mukaan kuolema on mitä todennäköisimmin itsemurha, sillä Roh jätti jälkeensä itsemurhaviestin, jossa hän kertoi henkisistä kärsimyksistään ja sanoi olevansa muille vain taakaksi.
Roh ja tämän vaimo olivat joutuneet yhä syvemmälle mukaan Etelä-Koreaa kuohuttaneeseen korruptioskandaaliin. Roh oli tunnustanut, että hänen vaimonsa otti useiden miljoonien dollarien arvosta lahjuksia paikalliselta liikemieheltä, kun Roh oli vielä presidenttinä.
Aiheesta muualla

Wikimedia Commonsissa on kuvia tai muita tiedostoja aiheesta .
Korean tasavallan presidentit
Rhee
Yun
Park CH
Choe
Chun
Roh TW
Kim YS
Kim DJ
Roh MH
Lee
Park GH
Moon
Yoon
Suomen kirkolliset vaakunat

Osa Suomessa toimivista kristillisistä kirkoista käyttää vaakunatunnuksia. Kirkollisten vaakunoiden suunnittelussa noudatetaan osin omaa poikkeavaa vaakunaperinnettä ja järjestelmää, joka on syntynyt kirkkojen sisään. Järjestäytynein ja monipuolisin vaakunaperinne on katolisessa kirkossa.
Suomen evankelis-luterilainen kirkko

Kirkkolain mukaan kirkolla, hiippakunnilla ja piispoilla on vaakunat ja seurakunnilla voi olla vaakunat. Kenttäpiispan vaakunalla ei ole vastaavaa lainsäädännön mukaista asemaa. Piispojen vaakunat muodostetaan lisäämällä hiippakunnan vaakunakilven yhteyteen piispanhiippa, stola ja piispansauva. Arkkipiispan vaakunassa on lisäksi ristipäinen sauva merkkinä korkeammasta asemasta. Kenttäpiispan vaakunalla ei ole vastaavaa lainsäädännön mukaista asemaa.
Suomen evankelis-luterilainen kirkon vaakuna
Turun arkkihiippakunnan vaakuna
Turun ja Suomen arkkipiispan vaakuna
Turun arkkihiippakunnan piispan vaakuna
Tampereen hiippakunnan vaakuna
Tampereen hiippakunnan piispan vaakuna
Oulun hiippakunnan vaakuna
Oulun hiippakunnan piispan vaakuna
Mikkelin hiippakunnan vaakuna
Mikkelin hiippakunnan piispan vaakuna
Porvoon hiippakunnan vaakuna
Porvoon hiippakunnan piispan vaakuna
Kuopion hiippakunnan vaakuna
Kuopion hiippakunnan piispan vaakuna
Lapuan hiippakunnan vaakuna
Lapuan hiippakunnan piispan vaakuna
Helsingin hiippakunnan vaakuna
Helsingin hiippakunnan piispan vaakuna
Espoon hiippakunnan vaakuna
Espoon hiippakunnan piispan vaakuna
Kenttäpiispan vaakuna
Suomen evankelis-luterilainen kirkko > Seurakuntavaakunoita

Seurakunnilla on omia kirkkolain mukaisesti hyväksyttyjä sekä ennen lainkohdan voimaantuloa käyttöönotettuja vaakunoita.
Asikkalan seurakunta
Keski-Lahden seurakunta
Kulosaaren seurakunta
Lapinlahden seurakunta
Loviisan suomalainen seurakunta
Nastolan seurakunta
Olarin seurakunta
Rauman seurakunta (Arkistoitu – Internet Archive)
Simon seurakunta
Sääksmäen seurakunta
Tampereen tuomiokirkkoseurakunta
Valkeakosken seurakunta
Katolinen kirkko

Katolinen kirkko Suomessa / Helsingin katolinen hiippakunta
Raimo Goyarrola, Helsingin piispa vuodesta 2023.
Teemu Sippo, Helsingin piispa vuosina 2009–2019.
Józef Wróbel, Helsingin piispa vuosina 2001–2008.
Paul Verschuren, Helsingin piispa vuosina 1967–1998.
Gulielmus Cobben, Helsingin piispa vuosina 1955–1967.
Suomen evankelisluterilainen lähetyshiippakunta

Lähetyshiippakunta
Geometry Dash

| Geometry Dash |
| --- | --- |

Kehittäjä:  Robert Topala
Julkaisija:  RobTop Games
Jakelija:  Google Play, App Store, steam
Suunnittelija:  Robert Topala
Pelimoottori:  Cocos2d
Julkaistu:  iOS, Android 13. elokuuta 2013 Microsoft Windows, Mac OS 22. joulukuuta 2014
Lajityyppi:  tasohyppely
Pelimuoto:  yksinpeli ja moninpeli
Ikäluokitus:  PEGI: 3
Alusta:  Android, iOS, Windows Phone, Windows, MacOs
Jakelumuoto:  Digitaalinen jakelu ja digitaalinen lataus
Vaatimukset:  Android 4.0 tai uudempi, iOS 8.0 tai uudempi, Windows Phone 8 tai uudempi, Windows XP tai uudempi , OS X 10.7 tai uudempi
Lisää peliartikkeleitaVideopelien teemasivulla
Infobox OK  : 
Geometry Dash on RobTopGamesin eli Robert Topalan vuonna 2013 älypuhelimille julkaisema tasohyppelypeli. Peli on saanut paljon vaikutteita muun muassa The Impossible Game -pelistä. Pelin ideana on väistellä esteitä esimerkiksi lentämällä tai hyppimällä. Suomalainen tekno-artisti DJVI on säveltänyt kuusi teknon ja elektron kaltaista kappaletta, jotka esiintyvät kuudessa eri virallisessa Topalan itse luomassa tasossa.
Pelaaminen

Geometry Dashia pelataan näyttöä napauttamalla, hiirellä, näppäimistöllä tai ohjaimella. Pelissä tavoitteena on päästä taso läpi kuolematta. Mikäli pelaaja kuolee, hän syntyy välittömästi tason alkuun uudestaan ja voi jatkaa tasoa loputtomasti uusia kertoja. Pelissä kuolee esimerkiksi erilaisiin piikkeihin ja sirkkeleihin. Käytössä on myös harjoittelutila (engl. Practice Mode), jolloin tason voi läpäistä käyttämällä hyväksi tarkastuspisteitä (engl. checkpoint), joihin pelaaja syntyy kuollessaan. Harjoittelutilaa käyttämällä ei voi saada tasosta normaalisti saatavia ominaisuuksia, eli tähtiä, orbeja, avaimia ja kolikoita.
Pelissä on eri vaikeustasot tasoille. Nämä ovat järjestyksessä helpoimmasta vaikeimpaan: auto, easy, normal, hard, harder, insane ja demon. Demon-vaikeustasolle on olemassa myös osaluokitukset easy, medium, hard, insane ja extreme.
Eri tasoista saa myös eri määrän orbeja, joka on pelin sisäistä rahaa. Orbeilla voi ostaa erilaisia hahmoja värejä, sekä muita asioita pelin sisäisistä kaupoista, joita on yhteensä viisi.
Tasoja läpäisemällä saa satunnaisesti myös avaimia, joita voi käyttää arkkujen avaamiseen Aarrearkkuhuoneessa (engl. The Treasure Room). Arkuista saa orbeja, timantteja ja hahmoja.
Geometry Dashista on saatavilla ilmainen versio, Geometry Dash Lite, jossa on puolet maksullisesta versiosta, ja maksullinen versio, joka sisältää kaikki 22 tasoa.
Viralliset tasot ovat järjestyksessään:
1. Stereo Madness - 1 tähti
2. Back On Track - 2 tähteä
3. Polargeist - 3 tähteä
4. Dry Out - 4 tähteä
5. Base After Base - 5 tähteä
6. Cant Let Go - 6 tähteä
7. Jumper - 7 tähteä
8. Time Machine - 8 tähteä
9. Cycles - 9 tähteä
10. xStep - 10 tähteä
11. Clutterfunk - 11 tähteä
12. Theory Of Everything - 12 tähteä
13. Electroman Adventures - 10 tähteä
14. Clubstep - 14 tähteä
15. Electrodynamix - 12 tähteä
16. Hexagon Force - 12 tähteä
17. Blast Processing - 10 tähteä
18. Theory of Everything 2 - 14 tähteä
19. Geometrical Dominator - 10 tähteä
20. Deadlocked - 15 tähteä
21. Fingerdash - 12 tähteä
22. Dash - 12 tähteä
Pelimuotoja on kuutiomuodon eli cuben lisäksi myös muita:
Ship - lentävä alus
Ball - pallo, joka muuttaa painovoimaa ylös alas
UFO - lentävä lautanen, joka pomppii ilmassa
Wave - kolmio, joka tekee siksakkia ilmassa
Robot - Sama kuin cube, mutta hypyn korkeus on kontrolloitavissa klikkauksen pituudella
Spider - Sama kuin ball, mutta painovoiman vaihdon yhteydessä tapahtuu teleportaatio ylä- tai alapuolella olevaan kiinteään muodostelmaan riippuen painovoiman suunnasta.
Swing - Sama kuin ball, mutta painovoimaa voi vaihtaa myös ilmassa
Tasojen luominen

Geometry Dashin maksullisessa versiossa voi tehdä omia tasoja, joita voi julkaista nettiin muiden pelattavaksi.
Tason rakentamisesta voi tehdä halutessaan hyvin monimutkaista. Monimutkaisten tasojen luominen vaatii taitoa ja perehtymistä. Tason luominen voi kestää sekunneista jopa useisiin kuukausiin.
Tasoja on pelissä viisi eri pituista, jotka ovat järjestyksessään: Tiny, Short, Medium, Long, ja XL.
Taso pitää läpäistä ensin normaalissa muodossa alusta alkaen, jotta sen voi julkaista. Julkaisemisen yhteydessä voi määrittää omalle tasolleen vaikeustason.
Tasosta ei kuitenkaan tule tähtiluokiteltu taso aluksi, vaan tason pitää läpäistä RobTopin tähtiluokituksen vaatimukset, jotka ovat:
Hyvä koristelu ja ulkonäkö (decoration)
Hyvä pelattavuus (gameplay)
Jos nämä kaksi ovat kunnossa, on olemassa mahdollisuus saada omalle tasolle tähtiluokitus. Tähtiluokituksen voi antaa vain RobTop itse.
Moderaattorit ovat pelaajia, jotka eroavat edukseen muista pelaajista ja ovat luoneet hyvää ilmapiiriä pelin ympärille.
Muut pelaajat voivat antaa internettiin jaetuista tasoista oman mielipiteensä (tykkään tai en tykkää) ja arvioida niiden vaikeustasoa asteikolla 1−10.
Pelin musiikki

Pelissä on lukuisia muita musiikkikappaleita virallisten tasojen kappaleiden lisäksi.
Musiikki pitää ladata erikseen tason alta, jotta tason voi pelata kyseisellä musiikilla.
Suosituimpia pelissä käytettyjä kappaleita ovat tehneet WaterFlame, Envy, F-777, TheFatRat, Dimrain47, TMM43 ja MDK.
Päivitykset

Geometry Dash on saanut julkaisustaan lähtien lukuisia päivityksiä.
1.0 - Peliin lisättiin ensimmäiset 7 virallista tasoa.
1.1 - Peliin lisättiin taso 8 ja päivitys sisälsi käänteisportaalin.
1.2 - Peliin lisättiin taso 9 ja Ball-pelimuoto.
1.3 - Peliin lisättiin taso 10 ja tasot saivat tähtiluokituksen.
1.4 - Peliin lisättiin taso 11 ja pienennys- ja suurennusportaalit.
1.5 - Peliin lisättiin taso 12, UFO-pelimuoto sekä Demon-luokituksen pelaajien luomille tasoille.
1.6 - Peliin lisättiin tasot 13, 14 (täten ensimmäinen virallinen Demon- taso), tasojen kolikot ja Map Packs- alue.
1.7 - Peliin lisättiin taso 15 ja pelin nopeuden vaihtelun mahdollistavat portaalit.
1.8 - Peliin lisättiin tasot 16 ja Dual Mode- ominaisuus, jolloin pelaaja kontrolloi kahta hahmoa samaan aikaan.
1.9 - Peliin lisättiin tasot 17 ja 18. Lisäksi julkaistiin Wave-pelimuoto.
2.0 - Peliin lisättiin tasot 19 ja 20, sekä Robot-pelimuoto. Lisäksi peli sai muita pienempiä uudistuksia, kuten avaimet.
2.1 - Peliin lisättiin taso 21 ja Spider- pelimuoto. Se sai myös Daily ja Weekly- tasot, Gauntlet-alueen sekä lukuisia pelaajien luomiin tasoihin liittyviä uudistuksia.
2.2 - Peliin lisättiin taso 22, Swing-pelimuoto, ääniefektit, shaderit, tasohyppelytilan ja paljon muuta. Päivitys oli pelin ensimmäinen lähes seitsemään vuoteen.
Suosio ja vastaanotto

Peli on saanut pääsääntöisesti positiivisen vastaanoton kriitikoilta. Softpedia kehui erityisesti pelin tyyliä ja sen tuomaa haastetta. 148Apps kehui erityisesti pelin "mahdottomuus" nimikettä, joka tuo sille paljon uusia pelaajia. AppStoressa Geometry Dash oli toisena Top 10 maksullisen iPad pelin joukossa 2018 ja seitsemäntenä Top 10 maksullinen iPhone pelin joukossa 2018. Pelin suosio nousi räjähdysmäisesti erityisesti Kanadassa kesäkuussa 2014, jolloin siitä tuli suosituin maksullinen sovellus iPadeille.
Yhteisö

Geometry Dashissa voi lisätä toisia käyttäjiä kavereikseen, joiden kanssa voi lähettää esimerkiksi viestejä.
Myös Steamissa on perustettu ryhmiä Geometry Dashia varten.
Peliä striimataan edelleen aktiivisesti esimerkiksi YouTubessa ja Twitchissä. Isoimpia lähetyksiä voivat seurata tuhannet katsojat samaan aikaan.
Spin-off pelit ja muut tuotteet

Joulukuussa 2015 RobTopGames julkaisi pelin nimeltä Geometry Dash Meltdown, jossa on kolme uutta tasoa.  Kuukaudelleen vuosi myöhemmin tuli Geometry Dash World, jossa on 10 uutta (30-sekuntista) tasoa ja osa muiden pelaajien tasoista. Worldissa tosin ei voi tehdä omia tasoja, koska versio on ilmainen ja sisältää mystisen tason, The Challengen, jossa näkyy uusia 2.1-version asioita. Myöskin joulun aikaan vuonna 2017 julkaistiin "Geometry Dash SubZero", jossa oli 3 uutta tasoa.
Aiheesta muualla

RobTopGamesin kotisivut
Geometry Dash
IndyCar Series

| IndyCar Series |
| --- | --- |
  IndyCar Series -kausi 2024 
 Sarjan logo.
Järjestäjä:  IndyCar, LLC
Luokka:  avopyöräiset
Maa:   Yhdysvallat  Kanada
Ensimmäinen kausi:  1996
Kuljettajia:  34
Talleja:  12
Valmistajia:  Dallara (DW12)
Moottoreiden valmistajat:  Chevrolet, Honda
Rengasvalmistaja(t):  F Firestone
Kuljettajien mestari:   Álex Palou
Valmistajien mestari:   Chevrolet
Virallinen kotisivu
IndyCar Series (virallisesti NTT IndyCar Series pääsponsorin mukaan) on korkein taso Amerikan avopyöräisissäselvennä. Sarja perustettiin 1996 kilpailijaksi CART-sarjalle. Sarjan alkuvuosina sen nimi oli Indy Racing League, jolla nimellä sarjaan viitataan nykyäänkin, vaikka nykyään IRL:llä tarkoitetaan Indy Racing Leagueta eli IndyCar Seriesin lisäksi Indy Lightsiä.
Sarjan V6-moottorit ovat toimittaneet kaudesta 2012 alkaen Chevrolet ja Honda ja renkaat kaudesta 2000 alkaen Firestone. Rungon tekee Dallara. Polttoaineena toimii brasilialaisesta sokeriruokojätteesta tehty etanoli.
Historiaa

IndyCar-nimi otettiin käyttöön 1990 sarjan tärkeimmän kilpailun (Indianapolis 500) mukaan. Tony George perusti sarjan vuonna 1996. Ensimmäisen mestaruuden voittivat kaudella 1996 Scott Sharp ja Buzz Calkins, jotka molemmat saalistivat 246 pistettä. Sam Hornish Jr.:stä tuli sarjan ensimmäinen kaksinkertainen mestari, kun hän voitti vuoden 2002 sarjan. Ensimmäinen voitto oli vuodelta 2001. Hornish Jr. saavutti mestaruuden myös kaudella 2006.
Vuonna 2008 Champ Car eli entinen CART sulautui IndyCar Seriesiin. Sarjan autojen rungot toimittaa Dallara. Nykyisen rungon nimi on DW12, joka tulee vuoden 2011 päätösosakilpailussa menehtyneen vuoden 2005 IndyCar Series -mestari Dan Wheldonin kunniaksi.
Eniten kuljettajien mestaruuksia on Dario Franchittilla. Hänellä mestaruuksia on neljä kappaletta, 2007, 2009, 2010 ja 2011. Tallimestaruuksia eniten on Chip Ganassi Racingilla, kuusi kappaletta (2003, 2008, 2009, 2010, 2011 ja 2013).
Kaudet ja mestarit

| Kausi | Kuljettaja | Talli |
| --- | --- | --- |
| 1996 |  Buzz Calkins  Scott Sharp | Bradley Motorsports A. J. Foyt Enterprises |
| 1997 |  Tony Stewart | Team Menard |
| 1998 |  Kenny Bräck | A. J. Foyt Enterprises |
| 1999 |  Greg Ray | Team Menard |
| 2000 |  Buddy Lazier | Hemelgarn Racing |
| 2001 |  Sam Hornish Jr. | Panther Racing |
| 2002 |  Sam Hornish Jr. | Panther Racing |
| 2003 |  Scott Dixon | Chip Ganassi Racing |
| 2004 |  Tony Kanaan | Andretti Green Racing |
| 2005 |  Dan Wheldon | Andretti Green Racing |
| 2006 |  Sam Hornish Jr. | Penske Racing |
| 2007 |  Dario Franchitti | Andretti Green Racing |
| 2008 |  Scott Dixon | Chip Ganassi Racing |
| 2009 |  Dario Franchitti | Chip Ganassi Racing |
| 2010 |  Dario Franchitti | Chip Ganassi Racing |
| 2011 |  Dario Franchitti | Chip Ganassi Racing |
| 2012 |  Ryan Hunter-Reay | Andretti Autosport |
| 2013 |  Scott Dixon | Chip Ganassi Racing |
| 2014 |  Will Power | Team Penske |
| 2015 |  Scott Dixon | Chip Ganassi Racing |
| 2016 |  Simon Pagenaud | Team Penske |
| 2017 |  Josef Newgarden | Team Penske |
| 2018 |  Scott Dixon | Chip Ganassi Racing |
| 2019 |  Josef Newgarden | Team Penske |
| 2020 |  Scott Dixon | Chip Ganassi Racing |
| 2021 |  Álex Palou | Chip Ganassi Racing |
| 2022 |  Will Power | Team Penske |
| 2023 |  Álex Palou | Chip Ganassi Racing |
| 2024 |  Álex Palou | Chip Ganassi Racing |
Huomioita

↑  Calkins ja Sharp jäivät tasapisteisiin ja heidät molemmat julistettiin mestareiksi.
↑  Kaudella 2006 Sam Hornish Jr. päätyi tasapisteisiin Dan Wheldonin kanssa. Hornish voitti mestaruuden enemmän kisoja voittaneena.
↑  Kaudella 2015 Scott Dixon päätyi tasapisteisiin Juan Pablo Montoyan kanssa. Dixon voitti mestaruuden enemmän kisoja voittaneena.
Aiheesta muualla

http://www.indycar.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Helsinki Design School

Helsinki Design School on Bulevardilla (Bulevardi 44) Helsingin keskustassa sijaitseva yksityinen luovien alojen koulu, joka tarjoaa koulutusta graafiseen suunnitteluun, valokuvaukseen, web-suunnitteluun, sisustussuunnitteluun, visuaaliseen markkinointiin, muotisuunnitteluun ja muotimarkkinointiin liittyen.
Koulutusohjelmat

Muotisuunnittelijan tutkinto
Graafisen suunnittelijan tutkinto
Valokuvaajan tutkinto
Sisustussuunnittelijan tutkinto
Muotimarkkinoinnin tutkinto
Web-suunnittelijan tutkinto
Visualistin tutkinto